Saab
Saab AB punim imenom švedski: Saab Aktiebolag je švedska high tech korporacija poznata po proizvodnji oružja, 
prvenstveno lovačkih aviona (Gripen) ali i raketa, elektronike i kompjutora. Sjedište kompanije je u Linköpingu i Stockholmu.

Historija 
Saab je osnovan 1937. pod imenom Svenska Aeroplan Aktiebolaget (Švedsko avionsko dioničko društvo). Na samom početku kompanija je prvenstveno proizvodila avione i to je radila do sredine 1940., kad je počela proizvoditi i automobile. Od 1965. mijenja ime i zove se Saab Aktiebolag (AB), nakon tog se 1969. Saab spojio sa kompanijom Scania-Vabis (proizvođač kamiona) i formirao zajedničku firmu Saab-Scania AB.

Kompanija je postala renomirani proizvođač automobila Saab i kamiona i autobusa Scania, koje je uspješno plasirala širom svijeta. Također 
je proizvedila diesel motore marke Scania za pomorstvo i industriju, ali i čitavu paletu ostalih proizvoda od raketa, 
avio elektronike, kompjutorskih sistema, medicinske opreme, instrumenata i sistema za kontrolu, do opreme za elektrane, uključujući ventile, kotlove i cijevi. 

Divizija koja je proizvodila automobile Saab Automotive se 1990. nakon reorganizacije izdvojila iz kompanije i postala samostalna pod imenom Saab Automobile. Nakon raspada kompanije Saab-Scania 1995. Saab AB ponovno postao samostalna kompanija, koja je 2000. kupila kompaniju Celsius, proizvođača oružja i vojne opreme i sličnih proizvoda u želji da ojača svoju poziciju dobavljača oružja.

U decembru 2008. švedska vlada je odobrila paket pomoći u iznosu od 28 milijardi kruna (3,4 milijardi $)  
namjenjen Saab Automobile i Volvu (koji je tad već bio dio američkog Forda), da prebrode financijske probleme nastale zbog pada potražnje na američkom tržištu.

Paket se sastojao od hitnih zajmova, kreditnih garancija i novca za istraživanje i razvoj. U februaru 2009. Saab Automobile je podnio zahtjev za zaštitu od vjerovnika (najavio bankrot) i počeo sa restrukturiranjem, u svjetlu najava da financijski uznemireni General Motors., planira prodati svoje dionice i izaći iz posla sa Saabom.

Sljedeće godine GM je prodao svoj udjel nizozemskom proizvođaču automobila Spyker Cars NV. Svi daljnji napori Saab-a 
da osigura dodatno financiranje nisu uspjeli, pa je decembru 2011. kompanija podnila zahtjev za bankrot.

Nakon tog su Kinezi najavili kupnju Saab Automobile, ali je to GM zabranio, pa je nakon toga 2013. novosnovana švedska kompanija 
National Electric Vehicle Sweden AB kupila kompaniju.

Izvori

Vanjske veze 

 Službene stranice kompanije 
 SAAB Aktiebolaget na portalu Encyclopædia Britannica 

Nastanci 1937.
Švedske kompanije
Švedski proizvođači automobila
Proizvođači aviona
Kompanije u Stockholmu